Ο **Αντρέι Σεβτσένκο** (ουκρανικά: Андрій Миколайович Шевченко, προφέρεται: [ɑndˈrij mɪkoˈlɑjovɪt͡ʃ ʃɛwˈt͡ʃɛnko], γεννήθηκε 29 Σεπτεμβρίου 1976) είναι Ουκρανός πρώην επαγγελματίας ποδοσφαιριστής και νυν πολιτικός. 

Έχει αγωνιστεί με επιτυχία στην ουκρανική Ντιναμό Κιέβου και την ιταλική Μίλαν, ενώ έχει περάσει και από την αγγλική Τσέλσι. Είναι ο κάτοχος της Χρυσής Μπάλας του 2004, ενώ έχει κατακτήσει το Τσάμπιονς Λιγκ το 2003 με τη Μίλαν και έχει αναδειχθεί πρώτος σκόρερ της διοργάνωσης τρεις φορές.

Στην ιστορία της Μίλαν είναι δεύτερος της σκόρερ με 175 γκολ, πίσω από τον Γκούναρ Νόρνταλ, ενώ έχει το ρεκόρ γκολ στα ντέρμπι μεταξύ Μίλαν και Ίντερ, έχοντας πετύχει 14. Επίσης, είναι  ο κορυφαίος σκόρερ της Εθνικής Ουκρανίας με 48 γκολ, ενώ είναι ο πρώτος Ουκρανός ποδοσφαιριστής που ξεπερνά τις 100 συμμετοχές με την εθνική ομάδα.

Είναι μια από τις πιο διάσημες προσωπικότητες της Ουκρανίας.Με το περιβραχιόνιο του αρχηγού της Ουκρανίας.Οι τρεις μεγάλες προσωπικότητες του ουκρανικού ποδοσφαίρου. Από αριστερά προς τα δεξιά, Αντρέι Σεβτσένκο, Όλεγκ Μπλαχίν και Ίγκορ Μπελάνοφ.Πανηγυρίζοντας το τελευταίο γκολ της καριέρας του, στο Ευρωπαϊκό Πρωτάθλημα 2012 κόντρα στη Σουηδία, αγωνιζόμενος για την εθνική Ουκρανίας .Με τον Ανατόλι Τίμοτσουκ. Οι δύο ρέκορντμεν τις εθνικής Ουκρανίας.

Βιογραφία
---------

### Νεαρή ηλικία

Ο Σεβτσένκο ήταν 9 χρονών όταν συνέβη το πυρηνικό ατύχημα του Τσερνόμπιλ. Το χωριό του ήταν κοντά στο Τσερνόμπιλ και η οικογένειά του ήταν μία από τις χιλιάδες που αναγκάστηκαν να μετακομίσουν για να αποφύγουν τις συνέπειες της ραδιενέργειας. Με προτροπή του πατέρα του, που ήταν στρατηγός του ουκρανικού στρατού και άνθρωπος της πειθαρχίας, σε νεαρή ηλικία, ασχολήθηκε με το μποξ και έλαβε μέρος σε αρκετούς διαγωνισμούς της χώρας του, αλλά αργότερα τον κέρδισε το ποδόσφαιρο.

### Ενήλικη ζωή

Είναι παντρεμένος με την αμερικανίδα μοντέλο Κρίστεν Πάζικ. Το ζευγάρι γνωρίστηκε από τον σχεδιαστή μόδας Τζιόρτζιο Αρμάνι, σε εκδήλωση που διοργάνωσε. Ο Αρμάνι με τον Σεβτσένκο είναι στενοί φίλοι και έχουν μαζί επιχείρηση ρούχων στην Ουκρανία. Ο Σεβτσένκο με την Πάζικ έχουν αποκτήσει δύο γιους, τον Τζόρνταν και τον Κρίστιαν. Νονός του Τζόρνταν είναι ο Ιταλός πολιτικός-πρώην πρωθυπουργός και φίλος του Σεβτσένκο, Σίλβιο Μπερλουσκόνι. Από τον Ιούνιο του 2005, έγινε πρεσβευτής της ανεξάρτητης μη κυβερνητικής οργάνωσης, των χωριών SOS.

Καριέρα
-------

### Ακαδημίες Ντιναμό

Το ποδόσφαιρο μπήκε στη ζωή του Σεβτσένκο από νεαρή ηλικία 9-10 ετών. Έως τότε ασχολιόταν με το μποξ, όμως η αγάπη του για το ποδόσφαιρο εκδηλώθηκε και αφού φοιτούσε σε αθλητικό σχολείο, ξεκίνησε την ενασχόλησή του με το σπορ. Το 1986, απέτυχε να περάσει από διαγωνισμό ντρίμπλας που διοργάνωνε για τα παιδιά νεαρής ηλικίας, η ακαδημία της Ντιναμό Κιέβου, με έπαθλο την εισαγωγή τους εκεί. Παρόλα αυτά, ο 10χρονος τότε Αντρέι, λίγους μήνες αργότερα υπέπεσε στην αντίληψη ενός σκάουτερ της ομάδας και αμέσως εισήλθε στις ακαδημίες της. Με την ομάδα κάτω των 14 ετών, το 1990, κέρδισε ένα σπουδαίο τουρνουά που διεξαγόταν από τον Ουαλό ποδοσφαιριστή Ίαν Ρας. Ο Σεβτσένκο αναδείχτηκε πρώτος σκόρερ του τουρνουά και κέρδισε ένα ζευγάρι παπούτσια του ποδοσφαιριστή, ως έπαθλο. Τη σεζόν 1992–93, ήταν ο πρώτος σκόρερ της Β' ομάδας της Ντιναμό Κιέβου με 12 γκολ, ενώ και την επόμενη σεζόν εντυπωσίασε με τις εμφανίσεις του, κερδίζοντας μια θέση στο ρόστερ της περιόδου 1994–95.

### Ντιναμό Κιέβου

Στην πρώτη ομάδα της Ντιναμό Κιέβου, έκανε το ντεμπούτο του, στις 28 Οκτωβρίου 1994, εναντίον της μεγαλύτερης αντιπάλου, ΦΚ Σαχτάρ Ντονέτσκ. Αγωνίστηκε με την Ντιναμό για πέντε σεζόν και κατέκτησε κάθε χρονιά το Πρωτάθλημα και τρεις φορές το Κύπελλο Ουκρανίας (1996, '98, '99). Επίσης, το 1997 και το 1999, αναδείχτηκε καλύτερος Ουκρανός ποδοσφαιριστής. Τη σεζόν 1997–98, έκανε αισθητή την παρουσία του και εκτός συνόρων Ουκρανίας, στο Κύπελλο Πρωταθλητριών, όπου εναντίον της Μπαρτσελόνα, πέτυχε χατ τρικ (τρία γκολ) στην ευρεία νίκη με 4–0. Το 1999 με προπονητή τον Βαλέρι Λομπανόφσκι -ο οποίος ήταν εκείνος που ανέδειξε τον Σεβτσένκο, όντας ο μέντοράς του - η Ντιναμό έφτασε στα ημιτελικά του Τσάμπιονς Λιγκ και ο Σεβτσένκο αναδείχτηκε πρώτος σκόρερ της διοργάνωσης με 10 γκολ και καλύτερος Ευρωπαίος επιθετικός από την UEFA. Θα αποχωρήσει από τον σύλλογο το καλοκαίρι του 1999, μετά από διαπραγματεύσεις ενός έτους με την ΑΚ Μίλαν για την παραχώρησή του.

### ΑΚ Μίλαν

Το καλοκαίρι του 1999 ο Σεβτσένκο πήρε μεταγραφή στη ΑΚ Μίλαν για 25 εκατομμύρια δολάρια, που εκείνη την εποχή ήταν το μεγαλύτερο ποσό που είχε δαπανήσει η Μίλαν για κάποιον ποδοσφαιριστή. Στις επτά σεζόν που έπαιξε με τη Μίλαν κατέκτησε το Πρωτάθλημα Ιταλίας το 2004 το Κύπελλο Ιταλίας το 2003, το Σούπερ Καπ Ιταλίας το 2004, το Τσάμπιονς Λιγκ το 2003 και το Σούπερ Καπ Ευρώπης το 2003. Όσον αφορά τις ατομικές του επιδόσεις, ήταν δύο φορές πρώτος σκόρερ στην Ιταλία, τις σεζόν 1999–00 και 2003–04. Το 2000 αναδείχτηκε καλύτερος ξένος ποδοσφαιριστής του ιταλικού πρωταθλήματος και καλύτερος Ουκρανός ποδοσφαιριστής από την ομοσπονδία της χώρας. Την τελευταία διάκριση, όσο ήταν στη Μίλαν την κατέκτησε άλλες τρεις φορές το 2001, το 2004 και το 2005. Έχοντας οδηγήσει τη Μίλαν στην κατάκτηση του Τσάμπιονς Λιγκ, το 2003, την επόμενη χρονιά, έγινε ο κάτοχος της Χρυσής Μπάλας και τρίτος Ουκρανός που κατακτά τη διάκριση αυτή, μετά τους Όλεγκ Μπλαχίν και Ιγκόρ Μπελάνοφ. Είναι ο δεύτερος σκόρερ όλων των εποχών του συλλόγου με 175 γκολ. Το 2005, ήταν ο μοιραίος παίκτης στον τελικό του Τσάμπιονς Λιγκ κόντρα στη Λίβερπουλ, καθώς ήταν εκείνος που έχασε το τελευταίο πέναλτι της ομώνυμης διαδικασίας και η Μίλαν ηττήθηκε, χάνοντας το τρόπαιο. Στο τέλος της σεζόν η Τσέλσι έκανε μια πρόταση - ρεκόρ, ύψους 75,2 εκατομμυρίων δολαρίων Αγγλίας, συν τον Έρναν Κρέσπο σε αντάλλαγμα, όμως η πρόταση -αν και η υψηλότερη όλων των εποχών παγκοσμίως!- απορρίφθηκε. Αποχώρησε από τον ιταλικό σύλλογο, μια σεζόν μετά, το 2006.

### Τσέλσι

Μεταγράφηκε τελικά στην Τσέλσι το καλοκαίρι του 2006, με πολύ μικρότερη πρόταση, ωστόσο και αυτό το ποσό των 30,8 εκατομμυρίων λιρών Αγγλίας, ήταν ρεκόρ. Η πιο δαπανηρή μεταγραφή όλων των εποχών, της αγγλικής ομάδας ως το 2011, αλλά και όλων των αγγλικών ομάδων μαζί, ως το 2008. Έκανε το ντεμπούτο του στις 13 Αυγούστου, του 2006, πετυχαίνοντας γκολ. Η συνέχεια στην πρώτη του σεζόν δεν ήταν ανάλογη με σποραδικά αλλά κρίσιμα γκολ, σε όλες τις διοργανώσεις. Τη δεύτερη χρονιά στον σύλλογο, έχασε τη θέση του βασικού, λόγο και τραυματισμών, αλλά έδειξε μεγαλύτερη εκτελεστική δεινότητα με περισσότερα γκολ αναλογικά με τις εμφανίσεις του. Παρόλα αυτά, η τιμή του σε σχέση με την απόδοσή του αποδείχτηκε υψηλή, αφού τα στάνταρ που αγωνιζόταν την περίοδο που έπαιζε στη Μίλαν δεν τα έφτασε ποτέ, λόγω και των τραυματισμών που είχε συχνά. Στην Τσέλσι, κατέκτησε το 2007, το Λιγκ Καπ Αγγλίας και το Κύπελλο Αγγλίας.

### Δανεικός στη Μίλαν

Το καλοκαίρι του 2008, έγινε ξεκάθαρο πως θα ήταν αναπληρωματικός στην Τσέλσι και έτσι η Μίλαν έκανε πρόταση για να τον αποκτήσει πάλι. Οι δύο ομάδες, συμφώνησαν στον δανεισμό του για μια σεζόν, με ρήτρα αγοράς. Η σεζόν 2008–09, μπορεί στατιστικά να χαρακτηριστεί ως η χειρότερη της καριέρας του Ουκρανού, καθώς σε 18 εμφανίσεις στο πρωτάθλημα δεν σημείωσε γκολ, ενώ είχε επτά συμμετοχές και ένα γκολ στην Ευρώπη και μια συμμετοχή και ένα γκολ στο Κύπελλο Ιταλίας. Συνολικά σε 26, από τις οποίες ξεκίνησε ως βασικός μόλις τις 9, πέτυχε μόνο 2 γκολ. Μετά το τέλος του δανεισμού του, επέστρεψε στην Τσέλσι. Ο προπονητής της Μίλαν Κάρλο Αντσελότι, τον ακολούθησε στην Τσέλσι και τον χρησιμοποίησε στον πρώτο αγώνα πρωταθλήματος. Όμως πριν το τέλος της καλοκαιρινής περιόδου των μεταγραφών, έγινε γνωστό από τον τελευταίο, πως ο Σεβτσένκο θα αποτελέσει παρελθόν για να βρει ομάδα που θα αγωνίζεται βασικός.

### Επιστροφή στην Ντιναμό

Από το καλοκαίρι του 2009, έχοντας την ελευθέρας του να συνεχίσει αλλού την καριέρα του από την Τσέλσι, επέστρεψε στο Κίεβο και στην Ντιναμό για να ολοκληρώσει την καριέρα του, τρεις σεζόν μετά, και συγκεκριμένα στις 28 Ιουλίου 2012, όπως ο ίδιος το ανακοίνωσε. Στο διάστημα αυτό κατέκτησε ένα Σούπερ Καπ Ουκρανίας το 2011.

Στατιστικά σε συλλόγους
-----------------------

| Σεζόν | Ομάδα | Κατηγορία | Πρωτάθλημα | Κύπελλο | Ευρώπη | Άλλο | Σύνολο |
| --- | --- | --- | --- | --- | --- | --- | --- |
| Συμ. | Γκολ | Συμ. | Γκολ | Συμ. | Γκολ | Συμ. | Γκολ | Συμ. | Γκολ |
| 1994–95 | Ντιναμό  Κιέβου | Πρωτάθλημα  Ουκρανίας | 17 | 1 | 4 | 1 | 2 | 1 | - | - | 23 | 3 |
| 1995–96 | 31 | 16 | 5 | 1 | 2 | 2 | - | - | 38 | 19 |
| 1996–97 | 20 | 6 | 0 | 0 | 0 | 0 | - | - | 20 | 6 |
| 1997–98 | 23 | 19 | 8 | 8 | 10 | 6 | - | - | 41 | 33 |
| 1998–99 | 26 | 18 | 4 | 5 | 14 | 10 | - | - | 44 | 33 |
| 1999–00 | ΑΚ Μίλαν | Σέριε Α | 32 | 24 | 4 | 4 | 6 | 1 | 1 | 0 | 43 | 29 |
| 2000–01 | 34 | 24 | 3 | 1 | 14 | 9 | - | - | 51 | 34 |
| 2001–02 | 29 | 14 | 3 | 0 | 6 | 3 | - | - | 38 | 17 |
| 2002–03 | 24 | 5 | 4 | 1 | 11 | 4 | - | - | 39 | 10 |
| 2003–04 | 32 | 24 | 1 | 0 | 10 | 5 | 2 | 0 | 45 | 29 |
| 2004–05 | 29 | 17 | 0 | 0 | 10 | 6 | 1 | 3 | 40 | 26 |
| 2005–06 | 28 | 19 | 0 | 0 | 12 | 9 | - | - | 40 | 28 |
| 2006–07 | Τσέλσι | Πρέμιερ Λιγκ | 30 | 4 | 6 | 3 | 10 | 3 | 5 | 4 | 51 | 14 |
| 2007–08 | 17 | 5 | 1 | 0 | 5 | 1 | 2 | 2 | 25 | 8 |
| 2008–09 | ΑΚ Μίλαν | Σέριε Α | 18 | 0 | 1 | 1 | 7 | 1 | - | - | 26 | 2 |
| 2009–10 | Τσέλσι | Πρέμιερ Λιγκ | 1 | 0 | - | - | - | - | - | - | 1 | 0 |
| 2009–10 | Ντιναμό  Κιέβου | Πρωτάθλημα  Ουκρανίας | 21 | 7 | 2 | 0 | 6 | 1 | - | - | 26 | 8 |
| 2010–11 | 18 | 10 | 2 | 1 | 12 | 5 | - | - | 32 | 16 |
| 2011–12 | 16 | 6 | 1 | 0 | 5 | 0 | - | - | 22 | 6 |
| Ντιναμό Κιέβου | 172 | 83 | 26 | 16 | 51 | 25 | - | - | 249 | 124 |
| Μίλαν | 226 | 127 | 16 | 7 | 76 | 38 | 4 | 3 | 322 | 175 |
| Τσέλσι | 48 | 9 | 7 | 3 | 15 | 4 | 7 | 6 | 77 | 22 |
| Σύνολο Καριέρας | 446 | 219 | 49 | 26 | 142 | 67 | 11 | 9 | 648 | 321 |

Διεθνής καριέρα
---------------

Ο Σεβτσένκο σημείωσε 111 εμφανίσεις και 48 γκολ με την Εθνική Ουκρανίας. Είναι ο πρώτος σκόρερ στην ιστορία της. Επίσης, είναι ο πρώτος Ουκρανός που σκοράρει σε τελική φάση Ευρωπαϊκού Πρωταθλήματος και είναι ο πρώτος επίσης, που σκοράρει και στον εν λόγω θεσμό, αλλά και σε Παγκόσμιο Κύπελλο για την Εθνική Ουκρανίας. Είναι ο πρώτος που ξεπερνά τις 100 συμμετοχές για την εθνική της χώρας.

Τις χρονιές 1994 και 1995, ο Σεβτσένκο αγωνίστηκε για τις εθνικές ομάδες κάτω των 18 ετών (νέων) και κάτω των 21 ετών (ελπίδων). Στη Νέων είχε 5 γκολ σε 8 ματς και στην Ελπίδων 6 γκολ σε 7 ματς. Στις 25 Μαρτίου του 1995, έκανε το ντεμπούτο του με την εθνική Αντρών κόντρα στην Κροατία. Το πρώτο του γκολ το πέτυχε τον Μάιο του 1996, κόντρα στην Τουρκία.

Βοήθησε με τα γκολ του στα προκριματικά, για πρώτη φορά τη χώρα του να φτάσει σε τελική φάση Παγκοσμίου Κυπέλλου το 2006, πετυχαίνοντας δύο γκολ και την οδήγησε στα προημιτελικά όπου αποκλείστηκε, ενώ ήταν βασικό μέλος στην πρώτη παρουσία της χώρας σε τελική φάση Ευρωπαϊκού Πρωταθλήματος το 2012.

Με δύο προσωπικά του γκολ στην πρεμιέρα των ομίλων, έδωσε τη νίκη με 2–1 επί των Σουηδών. Όμως στα άλλα δύο παιχνίδια η Ουκρανία ηττήθηκε από Γαλλία και Αγγλίας, μένοντας εκτός συνέχειας. Ο αγώνας με τους Άγγλους ήταν ο τελευταίος επίσημος της καριέρας του σε εθνικό και συλλογικό επίπεδο.

### Συμμετοχές ανά χρονιά

|  |  |  |  |
| --- | --- | --- | --- |
| * **1995:** 2 συμ. - 0 γκολ
* **1996:** 2 συμ. - 1 γκολ
* **1997:** 8 συμ. - 4 γκολ
* **1998:** 6 συμ. - 1 γκολ
* **1999:** 9 συμ. - 2 γκολ
 | * **2000:** 5 συμ. - 5 γκολ
* **2001:** 7 συμ. - 6 γκολ
* **2002:** 3 συμ. - 0 γκολ
* **2003:** 8 συμ. - 3 γκολ
* **2004:** 6 συμ. - 4 γκολ
 | * **2005:** 6 συμ. - 2 γκολ
* **2006:** 9 συμ. - 5 γκολ
* **2007:** 8 συμ. - 3 γκολ
* **2008:** 7 συμ. - 3 γκολ
* **2009:** 8 συμ. - 4 γκολ
 | * **2010:** 6 συμ. - 2 γκολ
* **2011:** 5 συμ. - 1 γκολ
* **2012:** 6 συμ. - 2 γκολ
 |

### Τα γκολ αναλυτικά

| # | Ημερομηνία | Μέρος | Αντίπαλος | Σκορ | Αποτέλεσμα | Διοργάνωση |
| --- | --- | --- | --- | --- | --- | --- |
| 1 | 1 Μαΐου 1996 | Σαμψούντα, Τουρκία |  Τουρκία  | 2–3 | Ήττα | Φιλικό |
| 2 | 2 Απριλίου 1997 | Κίεβο, Ουκρανία |  Βόρεια Ιρλανδία
 | 2–1 | Νίκη | Προκριματικά  Μουντιάλ 1998 |
| 3 | 7 Μαΐου 1997 | Αρμενία Αρμενία  | 1–1 | Ισοπαλία |
| 4 | 11 Οκτωβρίου 1997 | Γερεβάν, Αρμενία | 2–0 | Νίκη |
| 5 | 15 Νοεμβρίου 1997 | Κίεβο, Ουκρανία | Κροατία Κροατία | 1–1 | Ισοπαλία |
| 6 | 15 Ιουλίου 1998 |  Πολωνία | 1–2 | Ήττα | Φιλικό |
| 7 | 9 Οκτωβρίου 1999 | Μόσχα, Ρωσία |  Ρωσία | 1–1 | Ισοπαλία | Προκριματικά  Euro 2000 |
| 8 | 13 Νοεμβρίου 1999 | Λιουμπλιάνα, Σλοβενία |  Σλοβενία | 1–2 | Ήττα |
| 9 | 26 Απριλίου 2000 | Σόφια, Βουλγαρία | Βουλγαρία Βουλγαρία  | 2–0 | Νίκη | Φιλικό |
| 10 | 2 Σεπτεμβρίου 2000 | Κίεβο, Ουκρανία |  Πολωνία | 1–3 | Ήττα | Προκριματικά  Μουντιάλ 2002 |
| 11 | 7 Οκτωβρίου 2000 | Γερεβάν, Αρμενία | Αρμενία Αρμενία  | 3–2 | Νίκη |
| 12 |
| 13 | 11 Οκτωβρίου 2000 | Όσλο, Νορβηγία | Νορβηγία Νορβηγία  | 1–0 | Νίκη |
| 14 | 28 Μαρτίου 2001 | Κάρντιφ, Ουαλία |  Ουαλία | 1–1 | Ισοπαλία |
| 15 | 1 Σεπτεμβρίου 2001 | Μινσκ, Λευκορωσία | Βέλγιο Βέλγιο  | 2–0 | Νίκη |
| 16 |
| 17 | 5 Σεπτεμβρίου 2001 | Λβιβ, Ουκρανία | Αρμενία Αρμενία  | 3–0 | Νίκη |
| 18 | 6 Οκτωβρίου 2001 | Χόρζοφ, Πολωνία |  Πολωνία | 1–1 | Ισοπαλία |
| 19 | 14 Νοεμβρίου 2001 | Ντόρτμουντ, Γερμανία |  Γερμανία | 1–4 | Ήττα |
| 20 | 7 Ιουνίου 2003 | Λβιβ, Ουκρανία | Αρμενία Αρμενία  | 4–3 | Νίκη | Προκριματικά  Euro 2004 |
| 21 |
| 22 | 10 Σεπτεμβρίου 2003 | Έλτσε, Ισπανία |  Ισπανία | 1–2 | Ήττα |
| 23 | 9 Οκτωβρίου 2004 | Κίεβο, Ουκρανία | Ελλάδα Ελλάδα | 1–1 | Ισοπαλία | Προκριματικά  Μουντιάλ 2006 |
| 24 | 13 Οκτωβρίου 2004 | Λβιβ, Ουκρανία |  Γεωργία | 2–0 | Νίκη |
| 25 | 7 Ιουνίου 2003 | Πόλη, Τουρκία |  Τουρκία  | 3–0 | Νίκη |
| 26 |
| 27 | 4 Ιουνίου 2005 | Κίεβο, Ουκρανία |  Καζακστάν | 3–0 | Νίκη |
| 28 | 8 Οκτωβρίου 2005 | Ντνιπροπετρόφσκ, Ουκ. | Αλβανία Αλβανία  | 2–2 | Ισοπαλία |
| 29 | 8 Ιουνίου 2006 | Λουξεμβούργο |  Λουξεμβούργο  | 3–0 | Νίκη | Φιλικό |
| 30 | 19 Ιουνίου 2006 | Αμβούργο, Γερμανία | Σαουδική Αραβία Σαουδική Αραβία  | 4–0 | Νίκη | Μουντιάλ 2006 |
| 31 | 23 Ιουνίου 2006 | Βερολίνο, Γερμανία | Τυνησία Τυνησία  | 1–0 | Νίκη |
| 32 | 6 Σεπτεμβρίου 2006 | Κίεβο, Ουκρανία |  Γεωργία | 3–2 | Νίκη | Προκριματικά  Euro 2008 |
| 33 | 11 Οκτωβρίου 2006 | Σκωτία ! Σκωτία | 2–0 | Νίκη |
| 34 | 12 Σεπτεμβρίου 2007 |  Ιταλία | 1–2 | Ήττα |
| 35 | 13 Οκτωβρίου 2007 | Γλασκώβη, Σκωτία | Σκωτία ! Σκωτία | 1–3 | Ήττα |
| 36 | 21 Νοεμβρίου 2007 | Κίεβο, Ουκρανία |  Γαλλία | 2–2 | Ισοπαλία |
| 37 | 26 Μαρτίου 2008 |  Σερβία | 2–0 | Νίκη | Φιλικό |
| 38 | 6 Σεπτεμβρίου 2008 | Λβιβ, Ουκρανία | Βέλγιο Βέλγιο  | 1–0 | Νίκη | Προκριματικά  Μουντιάλ 2010 |
| 39 | 10 Σεπτεμβρίου 2008 | Αλμάτι, Καζακστάν |  Καζακστάν | 3–1 | Νίκη |
| 40 | 1 Απριλίου 2009 | Λονδίνο, Αγγλία | Αγγλία Αγγλία  | 1–2 | Ήττα |
| 41 | 6 Ιουνίου 2009 | Ζάγκρεμπ, Κροατία | Κροατία Κροατία | 2–2 | Ισοπαλία |
| 42 | 5 Σεπτεμβρίου 2009 | Κίεβο, Ουκρανία | Ανδόρρα Ανδόρρα  | 5–0 | Νίκη |
| 43 | 14 Οκτωβρίου 2009 | Λα Βέγια, Ανδόρρα | 6–0 | Νίκη |
| 44 | 25 Μαΐου 2010 | Χάρκοβο, Ουκρανία |  Λιθουανία | 4–0 | Νίκη | Φιλικό |
| 45 |
| 46 | 7 Οκτωβρίου 2011 | Κίεβο, Ουκρανία | Βουλγαρία Βουλγαρία  | 3–0 | Νίκη |
| 47 | 11 Ιουνίου 2012 |  Σουηδία | 2–1 | Νίκη | Euro 2012 |
| 48 |

Πολιτική
--------

Ο Σεβτσένκο είχε ανακοινώσει έναν χρόνο πριν το Ευρωπαϊκό Πρωτάθλημα 2012, ότι θα είναι η τελευταία διοργάνωση της καριέρας του. Έτσι μετά το τέλος της συμμετοχής της Ουκρανίας, προσχώρησε στο πολιτικό κόμμα "Ουκρανία - Προώθηση" (Ukraine – Forward!). Παρόλο ότι είχε δηλώσει πως σκεφτόταν να συνεχίσει ως προπονητής μετά το τέλος της ποδοσφαιρικής του καριέρας, ανακοίνωσε πως θα συνεχίσει στην πολιτική σκηνή της πατρίδας του. 

Από πολύ μικρός, ο Σεβτσένκο είχε την τάση να αναμειγνύεται με τα πολιτικά δρώμενα. Στα τέλη της δεκαετίας του 1990, μαζί με άλλους συμπαίκτες του στην ΦΚ Ντιναμό Κιέβου, υποστήριξαν το σοσιαλοδημοκρατικό κόμμα της χώρας. Το 2004 επίσης, στις εκλογές τις χώρας, ο Σεβτσένκο υποστήριξε ανοιχτά τον Βίκτορ Γιανουκόβιτς (πρωθυπουργός της χώρας τις περιόδους 2002–2005, 2006–2007).

Τίτλοι και διακρίσεις
---------------------

### Σύλλογοι

* **Ντιναμό Κιέβου**
	+ Πρωτάθλημα Ουκρανίας (5): 1994–95, 1995–96, 1996–97, 1997–98, 1998–99
	+ Κύπελλο Ουκρανίας (3): 1996, 1998, 1999
	+ Σούπερ Καπ Ουκρανίας: 2011

* **Μίλαν**
	+ Πρωτάθλημα Ιταλίας: 2003–04
	+ Κύπελλο Ιταλίας: 2002–03
	+ Σούπερ Κύπελλο Ιταλίας: 2004
	+ Τσάμπιονς Λιγκ: 2003
	+ Σούπερ Κύπελλο Ευρώπης: 2003

* **Τσέλσι**
	+ Λιγκ Καπ Αγγλίας: 2007
	+ Κύπελλο Αγγλίας : 2007

### Ατομικές διακρίσεις

* Πρώτος σκόρερ στο πρωτάθλημα Ουκρανίας: 1998–99
* Πρώτος σκόρερ στο πρωτάθλημα Ιταλίας: 1999–2000, 2003–04
* Χρυσή Μπάλα : Ευρωπαίος ποδοσφαιριστής της χρονιάς: 2004
* Πρώτος σκόρερ στο Τσάμπιονς Λιγκ: 1998–99, 2000–01, 2005–06
* Βραβεία Συλλόγων UEFA, καλύτερος επιθετικός: 1998–99
* Τρίτος σκόρερ σε ευρωπαϊκές διοργανώσεις - 67 γκολ
* Δεύτερος σκόρερ όλων των εποχών για την ΑΚ Μίλαν - 175 γκολ
* Πρώτος σκόρερ στην Εθνική Ουκρανίας - 48 γκολ

Παραπομπές
----------

1. ↑  «Όλα για το ντέρμπι Μίλαν-Ίντερ». Αρχειοθετήθηκε από το πρωτότυπο στις 19 Ιουλίου 2012. Ανακτήθηκε στις 29 Ιουλίου 2012.
2. ↑  Αφιέρωμα με αφορμή το τέλος της καριέρας του Σεβτσένκο, ανακτήθηκε στις 5 Αυγούστου 2012
3. ↑  Ο Σεβτσένκο έδωσε τη νίκη στην Ουκρανία
4. ↑  Αφιέρωμα στον Σεβτσένκο.[*νεκρός σύνδεσμος*]
5. ↑  «Η ιστορία της Ντιναμό Κιέβου». Αρχειοθετήθηκε από το πρωτότυπο στις 25 Σεπτεμβρίου 2012. Ανακτήθηκε στις 29 Ιουλίου 2012.
6. ↑  Η ευρωπαϊκή ιστορία της Ντιναμό
7. ↑  Τα... κρέμασε ο Σέβα![*νεκρός σύνδεσμος*]
8. ↑  Όλες οι συμμετοχές του στην εθνική Ουκρανίας
9. ↑  Τέλος καριέρας για Σεβτσένκο

Εξωτερικοί σύνδεσμοι
--------------------

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Αντρέι Σεβτσένκο** |

* Επίσημη ιστοσελίδα του (στα ρώσικα)
* Προφίλ στο goal.com Αρχειοθετήθηκε 2012-07-04 στο Wayback Machine.
* Προφίλ στο IMDb.com
* Προφίλ στο UEFA.com
* Προφίλ στο soccerbase.com
* Αφιέρωμα στον Σεφτσένκο
* Αντρέι Σεβτσένκο, o Ουκρανός εκτελεστής (Αφιέρωμα) Αρχειοθετήθηκε 2016-03-04 στο Wayback Machine.


|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
FIFA 100 |
| --- |
|  |
| UEFA | 
* Ανρί
* Β. βαν ντερ Κέρκοφ
* Ρ. βαν ντερ Κέρκοφ
* βαν Μπάστεν
* Βαν Ντερ Ελστ
* βαν Νίστελροϊ
* Βιεϊρά
* Βιέρι
* Γκούλιτ
* Εμρέ
* Εουσέμπιο
* Ζέελερ
* Ζέεντορφ
* Ζιντάν
* Καν
* Καντονά
* Κέλεμανς
* Κίγκαν
* Κιν
* Κλάιφερτ
* Κλίνσμαν
* Κοπά
* Κρόιφ
* Μ. Λάουντρουπ
* Μπ. Λάουντρουπ
* Λίνεκερ
* Λουίς Ενρίκε
* Μάγιερ
* Μάζοπουστ
* Μαλντίνι
* Μπάλακ
* Μπανκς
* Μπαρέζι
* Μπάτζιο
* Μπεκενμπάουερ
* Μπέκαμ
* Μπέκραμπ
* Μπέργκομι
* Μπεστ
* Μπόνιεκ
* Μπονιπέρτι
* Μπράιτνερ
* Μπουτραγκένιο
* Μπουφόν
* Ματέους
* Μύλερ
* Νέντβεντ
* Νέσκενς
* Νέστα
* Ντάβιντς
* Νταλγκλίς
* Ντασαέφ
* Ντελ Πιέρο
* Ντεσαϊγί
* Ντεσάν
* Όουεν
* Παπέν
* Πιρές
* Πλατινί
* Πούσκας
* Πφαφ
* Ραούλ
* Ρένσενμπρινκ
* Ράικαρτ
* Ριβέρα
* Σμάιχελ
* Ρόσι
* Ρούι Κόστα
* Ρουμενίγκε
* Ρουστού
* Σεβτσένκο
* Σίρερ
* Σούκερ
* Στόιτσκοφ
* Τζοφ
* Τόττι
* Τουράμ
* Τρεζόρ
* Τρεζεγκέ
* Τσάρλτον
* Φακέτι
* Φίγκο
* Φονταίν
* Χάτζι
 |
|  |
| CONMEBOL | 
* Βαλντεράμα
* Βερόν
* Ζαμοράνο
* Ζανέττι
* Ζίκο
* Κάρλος Αλμπέρτο Τόρες
* Καφού
* Κέμπες
* Κουμπίγιας
* Κρέσπο
* Μαραντόνα
* Μπατιστούτα
* Νίλτον Σάντος
* Ντι Στέφανο
* Πασαρέλα
* Πελέ
* Ριβάλντο
* Ριβελίνο
* Ρομπέρτο Κάρλος
* Ρομάριο
* Ρομερίτο
* Ροναλντίνιο
* Ρονάλντο
* Σαβιόλα
* Τζαλμά Σάντος
* Σιβόρι
* Σόκρατες
* Τζούνιορ
* Φαλκάο
* Φιγκερόα
* Φραντσεσκόλι
 |
|  |
| CAF | 
* Αντέμπι Πελέ
* Γουεά
* Ντιούφ
* Μιλά
* Οκότσα
 |
|  |
| CONCACAF | 
* Έικερς
* Σάντσες
* Χαμ
 |
|  |
| AFC | 
* Νακάτα
* Χονγκ
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 169051698
* ISNI: 0000 0001 1808 8475
* GND: 1175709409
* NKC: jo2016916207
* BNE: XX4608968

 |

 |

|  |  |  |  |  |
| --- | --- | --- | --- | --- |
| 

| π • σ • ε
Εθνική Ουκρανίας – Euro 2020 |
| --- |
|  |
|  | 
* 1 Μπούστσαν
* 2 Σόμπολ
* 3 Σουντάκοβ
* 4 Κρίβστοφ
* 5 Σίντορτσουκ
* 6 Στεπανένκο
* 7 Γιαρμολένκο
* 8 Μαλινόφσκι
* 9 Γιαρέμτσουκ
* 10 Σαπαρένκο
* 11 Μάρλος
* 12 Πιατόφ (c)
* 13 Ζαμπάρνι
* 14 Μακαρένκο
* 15 Τσιγκάνκοφ
* 16 Μικολένκο
* 17 Ζιντσένκο
* 18 Μπεζούς
* 19 Μπεσγέντιν
* 20 Ζουμπκόφ
* 21 Καραβάγιεφ
* 22 Ματβιγιένκο
* 23 Τρούμπιν
* 24 Τίμτσικ
* 25 Ποπόφ
* 26 Ντόβμπικ
* Προπονητής: Σεβτσένκο
 |

 |